Barack Obama face campanie împotriva lui Trump: "E un unchi nebun".
Barack Obama și Donald Trump s-au atacat în campanie. Obama: "Trump e un unchi nebun". Trump: "Nimeni n-a făcut campanie mai tare pentru Hillary Clinton decât Obama".
Barack Obama a ieşit în lumina reflectoarelor. Fostul preşedinte american a făcut campanie pentru fostul său vicepreşedinte, Joe Biden, la un miting drive-in în Philadelphia. În paralel, şi Donald Trump era la un miting în Carolina de Nord. Schimbul de insulte a fost nelipsit.Barack Obama, fost preşedinte al SUA: "Primul meu job a fost la Baskin Robbins, când aveam 15 ani. Cred că atunci plăteam mai multe taxe, distribuind îngheţată. Nu vom avea un președinte care îi insultă pe cei care nu-l susțin sau îi ameninţă cu închisoarea. Acesta nu este un comportament normal de preşedinte. Nu l-am tolera în propria noastră familie, cu excepția unchiului nebun, poate."Donald Trump: "Aţi auzit ce s-a întâmplat? Obama face campanie! Deşi a refuzat să-l susţină pe Biden. Nimeni n-a făcut campanie mai tare pentru Hillary Clinton cea necinstită decât Obama, nu-i așa? Era peste tot. Cred că singurul care era mai nemulțumit decât Hillary cea necinstită în acea noapte era Barack Hussein Obama".